b'\n_START_ARTICLE_\nActive Phased Array Radar (Thales)\n_START_PARAGRAPH_\nThales APAR (Thales Active Phased Array Radar) er en multifunktionsradar udviklet og produceret af Thales. Det er den f\xc3\xb8rste Active Electronically Scanned Array-radar der bliver brugt p\xc3\xa5 et operationelt krigsskib.\n_START_SECTION_\nBrugere\n_START_PARAGRAPH_\nAPAR er installeret p\xc3\xa5 fire hollandske De Zeven Provinci\xc3\xabn-klassen, 3 tyske Sachsen-klassen og de 3 danske fregatter af Iver Huitfeldt-klassen.\n_START_SECTION_\nMissilaffyringer\n_START_PARAGRAPH_\nAPAR er i stand til at guide forskellige missiler hen imod luftm\xc3\xa5l, dette g\xc3\xa6lder blandt andet Evolved Sea Sparrow missilet (ESSM) samt SM-2 Block IIIA missilet. I november 2003 omkring 200 s\xc3\xb8mil fra Azorerne, blev dette the guidesystem afpr\xc3\xb8vet med de f\xc3\xb8rste pr\xc3\xb8veaffyringer nogensinde hvor missilet blev guidet af APAR. Testaffyringerne blev udf\xc3\xb8rt af Hr.Ms. De Zeven Provinci\xc3\xabn (F802) og bestod af et enkelt ESSM samt et enkelt SM-2 Block IIIA missil. Disse affyringer var de f\xc3\xb8rste i verden i forbindelse med et fuldt operativt Active Electronically Scanned Array-system der guider missiler mod m\xc3\xa5let, ved hj\xc3\xa6lp af ICWI-teknikken i et ikke kontrolleret milj\xc3\xb8. Som beskrevet i Jane\'s Navy International:_NEWLINE__NEWLINE_Under sporings- og missilaffyrings testene, benyttede man de gr\xc3\xa6skbyggede EADS/3Sigma Iris PVK underlydshastighedsdroner. [...] If\xc3\xb8lge den hollandske fl\xc3\xa5de, ... "APAR fik \xc3\xb8jeblikkelig kontakt med missilet og fastholdte m\xc3\xa5let indtil det blev nedk\xc3\xa6mpet". [...] Disse revolutionerende tests var verdens f\xc3\xb8rste operative demonstration af ICWI-teknikken._NEWLINE_I august 2004, foretog Deutsche Marine med FGS Sachsen (F219) en r\xc3\xa6kke missiltests ved Point Mugu missiltestomr\xc3\xa5det ud for Californiens kyst. Der blev affyret 11 ESSM og 10 SM-2 Block IIIA missiler. Testene inkluderede affyringer mod droner s\xc3\xa5som Northrup Grumman BQM-74E Chukkar III samt Teledyne Ryan BQM-34S Firebee I. Derudover blev missilerne testet mod andre missiler s\xc3\xa5som Beech AQM-37C og det luftaffyrede Kormoran 1 antiskibsmissil._NEWLINE_Yderligere affyringer blev foretaget af den hollandske fregat De Zeven Provinci\xc3\xabn i marts 2005 samme sted vest for Azorerne. Testene resulterede i seks affyringer, et enkelt SM-2 Block IIIA missil imod et Iris flyvem\xc3\xa5l p\xc3\xa5 lang afstand, et enkelt ESSM ogs\xc3\xa5 mod et Iris flyvem\xc3\xa5l samt to dobbelte affyringer (f\xc3\xb8rste affyring bestod af to SM-2 Block IIIA missiler og den anden bestod af 2 ESSM) mod to Iris droner. Det langtr\xc3\xa6kkende SM-2 missil passerede sit m\xc3\xa5l over 100 km v\xc3\xa6k fra skibet i en afstand af ca 2 meter (missilets afstandsbestemte t\xc3\xa6ndsats var blevet deaktiveret p\xc3\xa5 grund af testen, men har en spr\xc3\xa6ngningsradius der ville have destrueret m\xc3\xa5let).\n_START_SECTION_\nKoncept\n_START_PARAGRAPH_\nAPAR-systemet er typisk brugt sammen med Thales SMART-L-radaren. SMART-L er en langtr\xc3\xa6kkende Volume Search Radar (VSR) der er i stand til at spore luftm\xc3\xa5l ud til 400 kilometers afstand. Hele systemet er ben\xc3\xa6vnt Anti Air Warfare Systemet, og er baseret p\xc3\xa5 NATO Anti-Air Warfare (NAAWS) konceptet i slutningen af 1980\'erne. Princippet bag konceptet er at en X-b\xc3\xa5nds MFR benyttet sammen med en L-b\xc3\xa5nds VSR (1,0-2,0 GHz). Dette giver den optimale kombination af en radar der er optimeret til at finde m\xc3\xa5l p\xc3\xa5 store afstande og en MFR der er optimeret til spore m\xc3\xa5l p\xc3\xa5 korte og mellemdistancer og guide missiler mod disse m\xc3\xa5l. Dermed f\xc3\xa5r man en optimal d\xc3\xa6kning af b\xc3\xa5de korte og lange afstande, samtidig med en radar der er i stand til b\xc3\xa5de at spore og styre adskillelige missiler p\xc3\xa5 en gang.'